สวัสดีค่ะ ขอรบกวนคุณหน่อยนะคะ แฟนอยากมีลูกมาก ซึ่งหนูมีอะไรกับแฟนครั้งเเรกแแต่น่าจะเข้าได้ราวๆ 3-5 ซม. เพราะหนูเจ็บมากเลยไม่ยอมให้เเฟนเอาเข้าลึกและ แบบนี้จะมีโอกาสตั้งครรภ์กี่เปอร์เซนคะ
สวัสดีค่ะ หากมีการสอดใส่อวัยวะเพศชายเข้าไปในช่องคลอดได้ และมีการหลั่งน้ำอสุจิเกิดขึ้น โอกาสในการตั้งครรภ์ก็ย่อมมีได้ค่ะ ส่วนปัจจัยต่างๆ ที่ทำให้เปอร์เซ็นต์ในการตั้งครรภ์มีมากน้อย ก็ขึ้นอยู่กับหลายๆ ปัจจัย เช่น- อยู่ในช่วงไข่ตกหรือไม่ หากอยู่ในช่วงไข่ตก โอกาสในการตั้งครรภ์ย่อมมีได้มากกว่า- อายุของผู้หญิง ยิ่มมีอายุน้อย โอกาสในการตั้งครรภ์ก็จะมีได้มากกว่าผู้หญิงอายุมาก- โรคประจำตัวของฝ่ายหญิง หากมีโรคประจำตัวบางอย่าง โอกาสในการตั้งครรภ์ก็จะมีน้อยลงได้ เช่น มีภาวะถุงน้ำจำนวนมากในรังไข่ มีเยื่อบุโพรงมดลูกเจริญผืดที่ มีเนื้องอกในโพรงมดลูก มีภาวะไทรอยด์ฮอร์โมนผิดปกติ รวมถึงมีโรคอ้วน เป็นต้น- ปริมาณและความแข็งแรงของอสุจิ ซึ่งหากฝ่ายชายมีโรคบางอย่าง ก็อาจทำให้ปริมาณอสุจิมีน้อย และโอกาสในการตั้งครรภ์ก็จะน้อยลงได้สำหรับการที่มีเพศสัมพันธ์แล้วรู้สึกเจ็บ อาจเพราะถูกกระตุ้นให้เกิดอารณ์ทางเพศไม่เพียงพอ หรือเกิดความกลัว วิตกกังวล น้ำหล่อลื่นจึงออกมาไม่เพียงพอ หรือมีการอักเสบติดเชื้อในช่องคลอดอยู่ (แต่หากมีเพศสัมพันธ์ครั้งแรก็ไม่น่าใช่สาเหตุ) หรือเกิดจากอวัยวะเพศชายมีขนาดที่ใหญ่มากไป เป็นต้น แนะนำว่าก่อนสอดใส่อวัยวะเพศชาย ฝ่ายชายควรมีการกระตุ้นเล้าโล้มฝ่ายหญิงให้นานเพียงพอจนเริ่มมีน้ำหล่อลื่นออกมาในช่องคลอดก่อน และฝ่ายหญิงเองก็ควรผ่อนคลายอารมณ์ก่อนที่จะมีเพศสัมพันธ์ หรืออาจใช้เจลหล่อลื่นช่วยก็ได้ ซึ่งเจลหล่อลื่นส่วนใหญ่ ไม่ได้มีผลต่ออสุจิและโอกาสในการตั้งครรภ์ค่ะ